Algav saade on valminud koostöös Joyce Meyer Teenistuse toetajatega
Solvumine on komistuskivi, mille vastu komistame.
See paneb meid langema, kuigi peaksime edasi arenema.
IGAPÄEVAELU RÕÕMUD
Solvume nii paljude asjade pärast.
Paljud, kes meid hetkel vaatavad, on millegi pärast solvunud.
Arvad, et sellest pole midagi, kuid tegelikult on see suur asi.
Kes teab, et sissekasvanud küüs võib suurt valu tekitada?
Äkitselt võib see väike asi teha nii suurt valu.
Solvumine on nagu vaimulik sisse kasvanud küüs.
Sinu vaimus on see pidev ärritus, mis sind häirib.
Mõtled, et sellest pole midagi.
Kuid need väikesed rebased rikuvad viinamägesid.
Jumal ei taha, et oleksid solvunud.
Võid solvuda inimeste ja Jumala peale.
On inimesi, kes armastavad Jumalat ja usuvad Temasse.
Nad käivad kirikus, aga tõtt öeldes on nad natukene ärritunud.
Jumal pole vastanud palvetele, elu pole läinud nii nagu tahtsid.
Nad on Jumalas pettunud.
Pole mingit põhjust olla Jumala peale pahane.
Jumal on täiuslik ja kõik, mis Ta teeb, on õige.
Meie ajame asju segi.
Isegi, kui elu ei ole läinud nii nagu sina tahtsid,
ei tähenda see seda, et Jumala plaan pole parim.
Võime iseenda peale solvuda.
Võid teha terve õpetuse teemal, kuidas ennast mitte solvata.
Solvume valitsuse peale.
Sellest tehakse tänapäeval palju juttu, kas pole?
Solvume, sest meie eludes on raskusi.
Solvume poodides, kus käime. Riietepoes ja toidupoes.
Üks noormees, keda tunnen, jagas minuga oma lugu.
Mõistsin, et ta ei saagi aru, kuidas see talle viga teeb.
Ta viis oma auto remonti ja küsis hinda.
Hinnaks oli 3000 dollarit.
Tema arvates oli see hind kõrge, seega ta viis auto mujale.
Seal remonditi auto tuhande eest.
Ta peab iga päev sellest esimesest töökojast mööda sõitma.
Ta teatas, et on nende peale pahane ning on tõrjunud nad oma elust.
"Kui nendest mööda sõidan, siis ma ei näegi neid."
Mida head see teeb?
See ei mõjuta nende äri ega pane neid kolima.
Ta teeb sellega ainult iseendale liiga.
Sealt mööda sõites teeb see väikene sisse kasvanud küüs vaimus valu.
Solvume liikluses. Solvume kõrgete hindade pärast.
Jumala Sõna saab meid solvata, kui me ei taha seda kuulda.
Jutlustaja, kes räägib andmisest, võib meid solvata.
Siis, kui me ei taha anda.
Matteuse 24:10 on täna meie esimeseks kirjakohaks.
Tänan Issand Su sõna eest. Me armastame Su sõna.
Seal räägitakse lõpuaja märkidest.
Üheks lõpuaja märgiks on see, et paljud solvuvad.
"Ja siis pahandavad paljud ja hakkavad mässama.
Nad reedavad üksteist ega usalda kedagi.
Ka Seda mitte, keda peaks usaldama.
Nad komistavad ja langevad ära."
Las ma selgitada veidi,
mida see komistamine ja ära langemine tähendavad.
Sõna "solvuma" tähendab tegelikult "komistamist põhjustama".
"Solvumine" lähtub ka kreekakeelsest sõnast "skandalon",
mis viitab peibutisega lõksule, et püüda mõni loom kinni.
Ütleme seda siis niipidi:
Saatan otsib kogu aeg võimalusi, et meid solvata.
Kui neelame selle sööda alla, satume tema lõksu
ja selle läbi saab ta me eludesse palju hävingut tuua.
Paljud solvusid Jeesuse peale.
Piibel nimetab Teda komistuskiviks.
Mida see tähendab?
Mul on siin ilus ja suur kivi.
Kui käin ringi ega ole tähelepanelik, siis komistan.
Kui saad kukkudes kõvasti haiget, ei saa sa enam edasi minna.
Meie eludes on palju komistuskive.
Teine sõna, millega ka solvumist tõlgendatakse,
on väike kivi.
Mis siis, kui siin oleksid maas väikesed kivid?
Arvame, et väikesed asjad ei loe.
Kui me ei õpi olema ustavad väikestes asjades,
siis me ei suuda valitseda ka suurte asjade üle.
Pange täna hoolega tähele!
Solvumist peetakse komistuspaigaks.
Me tähelepanu saab häiritud.
Sa kasvad küll Jumalas, käid koguduses ja kõik on hästi.
Siis aga solvud kellegi peale.
Solvud jutlustaja peale.
Solvud, kuna sind ei kutsutud ülistusse.
Nüüd sa ei saa enam kasvada.
Oled vaid kellegi peale pahane, kuid see ei muuda kedagi.
Ainult sina muutusid.
Millal saame nii targaks, et ei tee enam asju, mis pole head?
Tean muidugi, et see ei käi kellegi teie kohta siin.
Tean, et ostate selle teemalise jutluse kellegile teisele.
Teen siis näo, et keegi teie seast vajab seda ikkagi.
Kui mitte, siis jutlustan iseendale.
Solvumine on kogu aeg olnud.
Lõpuajal solvuvad aga paljud.
See on vaenlase suur rünnak läbi solvumise.
Suurem kui kunagi varem inimajaloos.
Kui ta suudab meid kõiki vihasena hoida, saab ta oma tahte.
Matteuse 24:12 on öeldud:
"Ja kui ülekohus võtab võimust, jahtub paljude armastus."
Paljude armastus jahtub tänu kurjuse maad võtmisele
ja seadusetusele, mis sellel maal valitseb.
Kui Kristuse ihus jahtub paljude armastus,
mitte maailmas.
Meie oleme see Kristuse ihu ja meie armastus jahtub ära.
Miks? Sest paljud pahanduvad.
Solvumine on väike asi.
Midagi väikest juhtub, mis sind häirib.
Siis juhtub veel midagi.
Arvame, et väikesed asjad pole olulised.
Käime kirikus ja meil on need väikesed asjad.
Loeme Piiblit ja meis on need väikesed asjad.
Palvetame ja meis on need väikesed asjad.
Kui näeme neid inimesi, kelle peale oleme natuke solvunud,
pöörame teelt kõrvale.
Arvame, et need asjad ei loe.
Tegelikult jahutab see me armastust.
Kui laseme sellel väikesel sissekasvanud küünel olla,
muutume vihaseks, kibestunuks ja andestamatuks.
Võime hakata isegi inimesi vihkama, kui ei võta midagi ette.
Kui probleem on veel väikene, siis on parim aeg lahendamiseks.
Kas kuulsid?
Parim aeg andestamiseks on siis, kui nad just tegid sulle haiget.
Parim aeg mitte solvumiseks on siis, kui hakkad tundma solvumist.
Ära anna vaenlasele aega. Ära lase asjadel juurduda su elus.
1Peetruse 5:8-9
"Seisa vastu Saatanale ja ta põgeneb su juurest."
Piibel ütleb ka, et tuleb olla valvel ja paluda.
Ole valvel ja palveta!
Parim viis selleks on ärgata hommikul ja öelda:
"Jumal, ma ei ole täna kellegi peale pahane ega solvunud."
See teeb sind vabaks, et palvetada ja ülistada
ja minna välja ning armastada inimesi.
Inimeste armastamine on vaimuliku sõjapidamise kõrgeim vorm.
Kui tahad vaenlast lüüa, õpi olema tuline inimeste armastaja.
Sa ei saa seda aga teha, kui su südames on palju solvumist.
"Paljud pahanduvad ja jahtub paljude armastus Kristuse ihus,
ülekohtu pärast maa peal."
Paljud on meie ühiskonnas pahased Jumala peale.
Neid isegi pahandab mõte Jumalast.
Neid pahandab 10 käsku.
Neid pahandab palve.
"Sa ei saa koolis palvetada, see solvab mind."
"Ei taha kümmet käsku, need solvavad mind."
Miks see neid solvab?
Sest nad ei taha neid täita.
Kui inimesed pahandusid Jeesusest, siis sellepärast,
et nad ei tahtnud teha seda, mida Ta ütles.
Seda põhjustab mäss.
Kuidas saab üldse Jumalas vigu leida?
Kui teadmatu saab olla!
Kuidas saab Jumalas vigu leida?
Kuidas saab olla nii, et Tema teod ja sõnad on mitte head?
Kui Jumal käsib meil midagi teha, siis see pole Tema, vaid meie jaoks.
Ta püüab meile näidata, kuidas elada paremat elu.
Isegi, kui jutlustaksin terve nädala teemal "Ära ometi solvu!",
pole see Jumala, vaid sinu pärast.
See on sinu jaoks,
sest mida vähem oleme solvunud, seda parem saab meie elu olema.
Oleme hulga õnnelikumad.
Meil on hulga rohkem rahu.
Armastame hulga rohkem inimesi.
Kuradil on siis meie elude üle vähem autoriteeti.
Sedasi on kõigega, mida Jumal käsib meil teha.
Eelmisel aastal sain ühest asjast korralikult aru.
Jumalat teeb rõõmsaks see,
kui meil on kõige kuuldu rakendamisel parem elu.
Me ei pea seda kõike Jumala pärast tegema.
Tema ei muutu.
Ta on see, kes Ta on.
Kui Ta käsib meil midagi teha, siis see on meie jaoks.
Peame lõpetama selle:
"See on nii raske! Kuidas seda küll teen?"
"Kristlase elu on ikka nii raske!"
Ei, patuse elu on raske.
Elu ilma andestuseta, lootuseta, ilma Jumala suhteta.
See on raske.
Pea meeles: need, kes ei taha Jumalat,
ei taha Teda seetõttu, et nad ei taha teha, mida Ta käsib.
Kui kõik saaksid teha kõike, mida tahavad
ja omada veel ka suhet Jumalaga, oleksid kõik juba usklikud.
Miks siis mitte?
Järgmine kord, kui Jumal õhutab sind midagi tegema
ja sa ei taha seda eriti teha, siis ütle valjult: "See on mulle hea!"
See on mulle nii hea.
Kui järgmine kord tahad teha midagi, mida ei peaks, siis ütle:
"Kui Jumal näitab, et ma ei peaks seda tegema,
siis see on mulle hea, et ma seda ei tee."
Kõik, mida Jumal käsib sul teha või mitte teha, on sinu kasuks.
"Hoia oma südant enam kui kõike muud, mida tuleb hoida,
sest sellest lähtub elu!" Õpetussõnad 4:23
Filiplastele 1:9-10 (laiendatud piiblitõlke põhjal)
"Ja ma palvetan,
et teie armastus üha enam ja enam kasvaks
ja te areneks täiega kõiges teadmises ja tunnetuses,
et teie armastus tuleks esile sügavamas teadmises ja tunnetuses,
et te võiks õppida tajuma ja hindama seda, mis tõeliselt tähtis,
mis imeline ja tõeliselt väärtuslik.
Et te mõistaks, mis on kõige olulisem ja parem
ning teeksite vahet moraalsete erinevuste vahel.
Et te oleks puhtad, laitmatud ja veatud,
nii et olles südamelt siirad, kindlad ja rikkumata,
võiksite minna vastu Kristuse päevale
mitte komistades või teisi komistama pannes."
Mäletate, solvumine on komistuskivi.
Me komistame selle otsa.
See paneb meid kukkuma, kuigi me peaks minema edasi.
Palve oli selles, et armastus üha enam kasvaks
ja et ei solvuks ega solvaks teisi.
Pigem armastaksime inimesi, mitte ei vihkaks neid.
Pauluse palve oli, et me armastus kasvaks.
Ma olen palju aastaid uurinud armastuses käimise kohta.
Vajan seda ning õpin seda regulaarselt.
Oleme loomult isekad ja enesekesksed.
Armastusest õppimine teeb mind kõige õnnelikumaks.
Olen leidnud saladuse.
Mida rohkem inimesi armastan, seda õnnelikum ma olen.
Ma ei tea, kuidas see toimib, kuid nii see on.
Mida enam armastad teisi, seda vähem mõtled endale.
Teed rohkem teiste jaoks, kui ainult endale.
Siis Jumal teeb sinu jaoks rohkem ja siis oled üha õnnelikum.
Metsikuim asi, mida olen näinud!
Kõlab nagu Jumala asi, kas sa ei arva nii?
Enamus asju, mida Jumal teeb, ei klapi maailma süsteemiga.
Esimesed jäävad viimasteks ja viimased esimesteks.
Kui tahad rohkem saada, siis anna rohkem ära.
Kui tahad olla õnnelik, siis ära püüa ennast õnnelikuks teha.
Püüa keegi teine õnnelikuks teha.
Siis sa oledki õnnelik.
See tõesti toimib.
Psalm 119:165
"Sinu Seaduse armastajail on suur rahu ja nad ei komista."
Vaatame veel solvumise kohta.
On olemas seitset tüüpi solvumist.
Ütleme, et ära solvu.
Meie valik on selles, kas solvume või mitte.
Me ei pea seda vastu võtma.
Isegi, kui solvumiseks vajalik võimalus on olemas,
ei pea me seda tegema.
Võid isegi endale öelda: "Ma ei võta seda vastu!"
Ma keeldun solvumast.
Mul ei ole aega sellega tegeleda.
Kui sulle midagi muud meelde ei jää, siis jäägu seegi.
Tean, et vahel kuuleme jutlusi ja meile meeldib see,
kuid kui homme mäletame 3 lauset, siis oleme juba õnnistatud.
Tänu Jumalale lindistatud sõnumite eest,
sest kui asi on oluline, võid seda taas ja taas üle kuulata.
Nii kaua kuulad, kui asjale pihta saad.
Püüa see meelde jätta.
Solvumine on täielikult mitteproduktiivne.
See röövib sinu rahu, rõõmu, energia, väe
ja võib röövida ka sinu tervise,
kuid solvumine ise ei anna sulle midagi!
Miks küll jamame sellise asjaga, mis on nii kasutu?
Keegi öelgu, aamen.
On solvumised ja solvamised.
Olgem selles osas tähelepanelikumad.
Mõelgem enne, kui midagi ütleme.
Sellega päästame paljusid,
kes püüavad end solvumise eest kaitsta.
Enne, kui avame oma suu, mõelgem veidi.
Tõde solvab inimesi.
Raskused solvavad neid.
Nad pahandavad Jumala peale.
Me võime ka Püha Vaimu pahandada.
Efeslastele 4:30
"Ja ärge kurvastage Jumala Püha Vaimu..."
Juba mõte Püha Vaimu kurvastamisest
peaks tekitama meis Jumala kartust.
Kes küll tahaks kurvastada Püha Vaimu?
Kui oled seda kirjakohta laiemalt uurinud,
siis Püha Vaimu kurvastab see,
kui me ei saa üksteisega läbi ning tülitseme.
Kui oleme vihased ja meil pole üksteisega rahu
ning me ei käi armastuses.
Jumal tahab üle kõige, et Tema rahvas saaks üksteisega läbi.
Meil peab olema ühtsus, mitte ebakõlad.
Ühtsuses on võidmine ja õnnistus.
Me ei räägi enam kirikus võidmisest, kuid me vajame Jumala võidmist.
Mõned noored usklikud ei teagi, mis asi võidmine on.
Kristus on võitud.
Võidmine on Jumala vägi ja ligiolu.
Kui mul poleks Jumala võidmist, siis ma ei tea, mida ma teeks.
Ma ei tee midagi uhket. Räägin vaid palju.
Tõesti, väga palju.
Sõnad tulevad välja mu suust. Pigem olgu need võitud.
Olen õppinud seda, et kodus ei saa mul olla tülisid.
Minu südames ei saa olla solvumist
ja ma ei saa olla kellegi peale pahane,
olles samal ajal ka võitud.
Sama asi on sinuga.
"Jah, sa oled ju jutlustaja. Mina aga ei ole."
Sa vajad võidmist, et minna toidupoodi ja mitte minna hulluks.
Vajad võidmist, et kasvatada lapsi.
Vajad võidmist, et olla abielus.
Eriti siis, kui oled sama isikuga kaua aega abielus.
Ma olen olnud abielus 46 aastat.
See vajab võidmist.
Kui paljud on nõus, et vajame Jumala ligiolu ja väge?
Kuula seda.
Taevas ei ole solvumist.
Matteuse 13:41
"Inimese Poeg läkitab oma inglid ja need korjavad tema Kuningriigist
kõik pahanduse -ja ülekohtutegijad."
See ei tule sinuga taevasse kaasa.
Räägime hetke armastusest.
Solvumine on nagu see vaimulik sisse kasvanud küüs,
mis ei lase meil inimesi armastada.
Kui meil on andestamatust...
Ma isegi ei taha andestamatusest rääkida.
Kui meil on sellele eelnevaid asju - neid väikesi sisse kasvanud küüsi,
millele me tähelepanu ei pööra,
saavad neist suuremad probleemid.
Need mõjutavad me suhet Jumalaga, me palveelu ja ülistust.
Vahel me ei taha nende väikeste asjadega tegeleda.
Arvame, et need pole olulised.
"Sina solvasid mind. See pole minu süü, et solvusin.
Sina solvasid ju!"
Me kõik peame võtma vastutuse oma elude eest.
See on Jumala ees minu vastutus, et ma Tema armust poleks solvunud.
Mind ei huvita, kas püüdsid mind solvata,
isegi, kui tegid seda teadlikult.
Vastutan selle eest, et ma ei võta seda vastu.
Meie aga süüdistame kõiki teisi, et nad meid solvasid.
"Jah, olen solvunud. Sina ju solvasid mind!
Mina ei pea muutuma, sina muutu!
Kui sa paned mind end hästi tundma, siis ma pole pahane."
Sa naerad, sest sa tead, et see on tõsi.
Jumal hakkas mulle õpetama, et Dave ei vastuta minu rõõmu eest.
Kui olin õnnetu, siis leidsin alati põhjuse temas.
"Kui sina teeksid nii, siis oleksin õnnelik."
"Kui sa ei teeks enam nii, siis oleksin õnnelik."
"Kui sina oleksid selline, siis oleksin õnnelik."
Kas keegi teab, millest ma räägin?
Huvitav, kui paljud, kes meid vaatavad, on õnnetud?
Oled tõeliselt õnnetu. Isegi vihane.
Oled isegi sügavas masenduses.
"Kui see isik teeks seda ja toda. Kui ülemus teeks seda, siis..."
"Kui naabrid teeksid seda, siis oleks minuga kõik korras."
Peame õppima elus asjadega toime tulema,
jäädes jumalakartlikeks.
Sest isegi, kui see probleem lahkuks, hiiliks kohe järgmine ligi.
Elu on täis segajaid. Elu ei muutu.
Pean laskma hoopis Jumalal ennast muuta.
Olen aru saanud, et Dave ei vastuta minu rõõmu eest.
Keegi ei vastuta selle eest, et minuga saaks kõik korda.
Keegi ei vastuta selle eest, et tunneksin end hästi.
See on minu vastutus, et teaksin, kes olen Kristuses.
Et võtaksin vastu selle, mida vajan Tema käest
ja oleksin tugev Issandas ja Tema väes.
Siis ei saa mind kogu aeg kontrollida ja manipuleerida.
Mind ei kõiguta see, mida teised teevad või tegemata jätavad.
Oluline on mõista, et me ei langeks solvumise lõksu.
Siis saame Jumala rahu, rõõmu ja väge.
Kui laseme end solvata, siis see takistab Jumala plaani.
Pakume täna 4-tunnilist õpetust "Solvumisega tegelemine".
Samuti minu raamatut "Konflikti vaba elu".
Elu pole elamist väärt, kui meil pole rahu.
Rahu on nii oluline.
Hangi endale need materjalid.
Püsi kanalil, kuna siit tuleb eriline sõnum partneritele.
Suhted võivad olla suureks väljakutseks.
Solvumiseks on palju võimalusi.
Õpi, kuidas teisi mitte solvata ja kuidas ise mitte solvuda.
4-tunniline õpetus "Solvumisega tegelemine".
Tellimisel saad kaasa kingituse, raamatu "Konflikti vaba elu".
Tellimiseks kasuta infot ekraanil.
Asume põhiasjade kallale.
Joyce õpetab põhimõttelistel teemadel.
Palve
Jumala tundmine
Usk
Sõnakuulelikkus
Tahan võtta aja,
et tänada kõiki me partnereid pühendumise eest.
Aitate meil aidata haiget saanud inimesi üle maailma.
Samuti saame jätkata evangeeliumi kuulutamist.
Elame väga raskel ajal.
Sinu and toob suure muutuse.
Saame tuua leevendust kannatanutele ja kuulutada Jumala Sõna.
Ütleme ikka, et J.Meyeri Teenistus on tema partnerid.
See on tõde, sest meil poleks sellist teenistust, kui poleks teid.
Aitate meil jõuda nende inimesteni.
Palvetame teie eest pea igal hommikul.
Palun, et Jumal valmistaks sinu elus teed tulevikku.
Et Ta aitaks sul püsima jääda sel kitsal eluteel.
Et Ta õnnistaks sind ja su kodu.
Palun, et sinu lähedased saaksid päästetud.
Et nad oleksid varustatud.
Nii palju erinevaid asju, mis südamesse tulevad.
Palvetan vara hommikul oma pere eest ja ka sinu eest.
Palun, et palvetaksid ka meie eest.
Vajame ka sinu palveid, et jääksime tugevaks.
Pea meeles, et sinu osa on väga tähtis kõiges, mida teeme.
Me ei saa seda ilma sinuta teha.
Sina oled Joyce Meyer'i Teenistus.
Tahan palvetada su eest just praegu.
Jumal, ma palun kõigi meie partnerite eest.
Armastan neid väga ja palun, et nad tunneksid seda armastust.
Jumal, Sina oled tröösti Jumal.
Palun lohuta neid raskustes ja valudes millest nad hetkel läbi lähevad.
Tean, et paljud annavad ohverdades. Seda pole kerge teha.
Nad teevad seda ka siis, kui neil isiklikult on raske.
Palun Jumal, et nad saaksid oma elus lõigata.
Et nad mõistaksid Sinu sõna, käiksid võidus ja omaksid väge.
Et neil oleks hea tervis ja kõik vajadused kaetud.
Katan neid palvega.
Tänan Sind igaühe eest - nad on osa meist.
Meie oleme osa neist. Oleme koos.
Sina oled liim, mis hoiab meid koos.
Täname Sind selle eest, Jeesuse nimel.
Tahan, et teil oleks vägev päev.
Veelkord, tänan teid partnerluse eest!
Tõlge: Anne-Ly Roos
Eelnev saade valmis koostöös Joyce Meyer Teenistuse toetajatega